Feudałèzemo

El feudałèzemo o feudałismo el zera sta el sistema pułìtego, zurìdego, econòmego e sociałe gavesto durante del Medioevo (IX secolo) in Eoropa, co l'Inpero Carolinzo, col fin de protèzar ła popołasion de cheła època.

I regni i se divide inte picenini teritori semi-indipendenti, inte i cuałi el signor el dazeva protesion ai so vasałi in cànbio de tributi e lavoro fato inte łe so tere. I signori feudałi i zera nòbiłi o menbri de ła Ceza e i ghea na rełasion de dipendensa pì o manco forte col re de ogni rejon. Racuante de łe so caratarìsteghe łe se połe catar finmente el finałe de l'Età moderna.

 Inquadramento storego 
 Antenai 
El sistema feudal el ga chiapà orisene da do tradizion antighe e simii - quela zermànega dei fedei che i torgnava el cavo, e quela romana dei clientes del ministrador de le provinzie; che le se gaveva catà insieme inte i regni roman-barbareghi. El doparamento da banda del cavo barbaro de fedei, zà testimognà da Tacito, al gaveva vùo un cïaro desvelupo inte l'età merovinza, quando che intorneghe a la figura del re se gaveva formà un grupo de guerieri sielti (trustis) che i ghe prestava servizio militar e che par questo i se colocava su de un pian pì alto inte la scala social: chi che feriva o copava uno de lori el pafava un indenizo, el guidresildo, triplo rispeto al normal. I lementi del raporto feudal i ga cïapà forma zà co i guerieri de la trustis i gera drìo principiar a ricevar dal re no solo protezion ma anca beni in canbio del so servizio armà.

Categoria:Istoria
Categoria:Sociołozia